མ་སྲུབ་རྟེན་འབྲེལ་་སྙོམས་ཀྱི་ཁྲིད་ཡིག།བླ་སྒྲུབ་རྟེན་འབྲེལ་རོ་སྙོམས་ཀྱི
ཁྲིངྒ་ནི།སྐྱབས་སེམས་སྔོན་དུ་སོང་ནས།བླ་མ་ཆོས་ལོངས་སྦྲུལ་གསུམ་དུ་མོས་པའི་གནད་འདོམས་ཉམས་ལེན་ཡང་ཐོ་རངས་ནམ་གྱི་བརྒྱད་ཆ་ནས་ལངས་ཏེ།རང་གི་མདུན་གྱི་ནམ་མཁར་བཀོད་པས་ཁྱད་པར་འཕགས་པའི་ཁྲི་རྒྱན་གྱིས་སྤུད
པཔའི་དབུས་སུ་བླ་མ།ཟག་མེད་ཆོས་སྐུའི་རང་ཉམས་རྒྱལ་ཡུམ་ཤེས་རབ་ཀྱི་ཕ་རོལ་ཏུ་ཕྱིན་མར་མོས་ལ།ངག་ཏུ་མ་ནམ་མཁའ་མ་བཞི་སྐོར་འདོན་བཞིན་པས་ཡན་ལག་ལྔ་གཏུགས་ཀྱི་ཕྱག་སྟོང་ཕྲག་གྲངས་མ་འཆོལ་བའི་ངེས་ཤེས་དང་བཅས
ནས་བསྒྲུབས་མཐར།ཡུམ་ཆེན་ཤེས་ཕྱིན་བླ་མའི་ངོ་བོ་རང་ལ་ཐིམ་པས་རང་སེམས་ཆོས་སྐུ་སྤྲོས་བྲལ།བུ་བྱེད་ལས་གསུམ་གྱི་དྲི་མས་མ་གོས་པའི་རང་རིག་རྗེན་པ་ཅི་ཙམ་གནས་པའི་རང་བབས་བསྐྱང་།།ཟས་ཀྱི་བྱ་བ་སོགས་ཐུན་མཚམས
བབརྟེན་ཞིང་།ཡང་བླ་མ་ལོངས་སྐུ་རྡོ་རྗེ་འཆང་མཚན་དཔེ་གསལ་རྫོགས།བརྒྱུད་པ་ཀུན་འདུས་སུ་མོས་བཞིན་ལས།སྔར་བཞིན་ཕྱག་འཚལ་སྟོང་ཕྲག་དང་།རང་ལ་བསྟིམས་རྗེས་རང་སྣང་རྒྱལ་བ་ལོངས་སྐུའི་རང་མདངས་འགག་མེད་སྐྱོང་ཞིང་།།
ཡང་བླ་མ་སྦྲུལ་སྐུ་ཤཱཀྱ་ཐུབ་པ་འོད་ཟེར་ཕྱོགས་བཅུར་འཕྲོ་བ་ལ་མོས་གདུང་དང་ལྡན་པས།སྔར་བཞིན་གུས་ཕྱག་དང་རང་ལ་བསྟིམས་རྗེས།རང་ཉིད་སྦྲུལ་སྐུ་འགྲོ་དོན་ལྷུན་གྲུབ་ཏུ་གྱུར་པའི་ངང་ལ་རང་རིག་གཙུན་ནས་མཐར་སྐུ་གསུམ་ཡོད་རྫོགས།

རྩ་བའི་བླ་མ་ཉིད་ལ་དད་འདུན་སྙིང་ནས་ཤུགས་བསྐྱེད་པའི་ལུས་ཀྱིས་ཕྱག།ངག་གིས་མ་ནམ་མཁའ་དང་མཉམ་པའི་སེམས་ཅན་ཐམས་ཅད་བླ་མ་སངས་རྒྱས་ཆོས་ཀྱི་སྐུ་ལ་སྐྱབས་སུ་མཆིའོ།།བླ་མ་ལོངས་སྤྱོད་རྫོགས་པའི་སྐུ་ལ།བླ་མ་ཐུགས།
རྗེ་སྤྲུལ་པའི་སྐུལ།བླ་མ་ངོ་བོ་ཉིད་ཀྱི་སྐུལ།བླ་མ་སངས་རྒྱས་རིན་པོ་ཆེ་ལ་ཆོས་རྗེ་སངས་རྒྱས་བཀའ་དྲིན་ཅན་ལ།ཞེས་བརྗོད།སེམས་ཀྱིས་ཅི་མཛད་ཁྱེད་ཤེས་སུ་ལྟོས་པ་ལིངས་ཀྱིས་བསྒྱུར།ལུས་དང་ངག་དང་ཡིད་དང་གསུམ
རྩེ་གཅིག་ཏུ་བསྒྲིམ།མཚམས་བཅད་ལྷག་པར་བསྡམ།ནུབ་མོ་ཉལ་བའི་རྣལ་འབྱོར་བྱ།དེས་ཚོགས་རྫོག།།སྒྲིབ་དག།བླ་མའི་སྐུ་གསུང་ཐུགས་ཀྱི་བྱིན་རླབས་བཙན་ཐབས་སུ་རྒྱུད་ལ་འཇུག་པས་ཉམས་རྟོགས་ཀློང་རྡོལ་པ་རྗེས་བུས
ཟིན་པར་འགྱུར་རོ།།རྟེན་འབྲེལ་ཚིག་ཆོད་མའི་ཁྲིད།རྩ་བའི་སེམས་ཐག་ཆོད་ཕྱིན།དགོས་མེད་རྣམ་གྲངས་མང་པོས་ཡིད་ཀྱི་རྙོག་པ་མི་བསླང་སྟེ།འགྲངས་རྗེས་ཟོས་ན་སྐྲག་པའམ་མ་ཞུ་བའི་ནད་ཕོ་ནད་འབྱུང་བའི་གོ་བ་བསྐྱེད།།
སོན་མདུས་བཞི།ཚོང་པ་རྔ་ཕོག་འགྲུབ་མཐར་དལ་བར་ཉལ་བ་བཞིན།སེམས་ངོ་འཕྲོད་རྗེས་བྱར་མེད་དུ་རོ་མཉམ་བསྟེན།།ཕྱུགས་རྫིས་མཐོསར་འདུག་ནས་ཕྱུགས་ལུག་ལ་དགྲ་ཆུན་སྦྲང་ཀི་ཡོང་མེ་ཡོང་བྱར་འཇུག་པ་ལྟར།མ་ཡེངས
པཱའི་བྱར་རིག་པའི་ངར་གཅུན།རི་དྭགས་རང་གནས་འཛིན་པ་བཞིན་གངས་ཁྲོད་ནག་ཁྲོད་དུ་གཅིག་པུར་ཤུག་པ་བྲག་སྐྱེས་ལྟར་བསྒོམ།ལུས་ཀྱིས་འགྲོ་འདུག།ངག་གིས་སྨྲ་བརྗོད།ཡིད་ཀྱིས་ཀུན་འཕྲོ་མི་བྱ་ཞིང་ལས་མི་འཚོལ།
ཁྱིམ་དབེན་བྲང་ཁང་འགོ་ལས།མ་ལ་སར་ཡང་ཡོལ་བཅད་བྱེད།ངག་རྒྱུན་གཅོད་ལ།སྒྲ་སྒོ་གླེངས་ན་བླ་མའམ་ཆོས་དང་།མཆེད་གྲོགས་ཀྱི་ཆེ་བ་བརྗོད།ཆོ་ག་ཤེས་བྱ་བཏང་།འདོད་ཟད་སྡོད་ཚུགས་ཀྱི་མནངག་བཞི་སྦྱང་།ལུས་

ངག་ཡིད་མི་གཡོ་བའི་དམ་ཚིག་གསུམ་བསྲུངས་ན་ཤ་ལ་སྦྲང་བུ་འདུ་ཚུལ་དུ་རྟེན་འབྲེལ་མ་ལུས་པ་ལྷུན་གྲུབ་ཏུ་འབྱུང་ངོ་།།རོ་སྙོམས་ཀྱི་ཁྲིད་ནི།བླ་མ་ལ་གསོལ་བ་དུང་དུང་བཏབ།ཤར་གྲོལ་འཛིན་མེད།།
འདི་ཟབ།རྣམ་རྟོག་ལམ་དུ་འཁྱེར།ལྟས་ངན་གཡང་དུ་བླང་།བློས་བཏང་རེ་དོགས་བསལ།གང་ཤར་རྩིར་གྱིས་གཟུང་།སྤོང་ཡང་མི་སྤང་།རྗེས་སུ་མི་འབྲེང་།བཅས་བཅོས་མི་བྱེད།ལྷོད་དེ་འཇོག།ཐིག་གེ།ཕྱམ་མེ།།
བདག་འཛིན་བཏང་།ཉོན་མོངེས་ལམ་ཁྱེར།དུག་བདུད་རྩིར་བསྒྱུར་བ།ཞེ་སྡང་།གཏི་མུག།ང་རྒྱལ།ཕྲག་དོག།འདོད་ཆགས་སུ་ཐོལ་ཤར་དུས་ཙིར་བཟུང་།གསལ་ལེ་འཇོག།མ་སྤངས་གནས་སུ་དག།སོར་རྟོག་ཡེ་ཤེས།མེ
ལོང་ཡེ་ཤེས།ཆོས་དབྱིངས་ཡེ་ཤེས།མཉམ་ཉིད་ཡེ་ཤེས།བྱ་གྲུབ་ཡེ་ཤེས།རིགས་ལྔའི་རང་བཞིན་མངོན་དུ་བྱས་ལ།ལྷ་འདྲེ་ལམ་དུ་འཁྱེར།བར་ཆད་དངོས་གྲུབ་ཏུ་ལེན་པ།གདོན་རྟོག་འཇིགས་སྣང་ཐོལ་ཤར་ངོས་ཅིར་བཟུང་།
ལྷ་ན་བཞག།འཇིགས་སྣང་མ་སྤངས་གནས་སུ་དག།གསལ་གྱིས་འོངས།གདོན་ཐུལ་ལམ་འཁྱེར།བྱང་ཆུབ་སེམས་ཀྱི་གདམས་ངག།སེམས་ཅན་ལ་སྙིང་རྗེ་བསྒོམ།བདག་གཞན་བརྗེ་བ་བཅོས་མེད་བརྐྱང་།ན་ཚ་ལམ་ཁྱེར་འབྱུང་བ
རོ་སྙོམས།ནད་བྱུང་ཡང་ལག་ལེན་འདི་ལས་མེད།ངོས་གཟུང་བློས་བཏང་།རེ་དོགས་བསལ།ནད་ཟུག་གི་མི་བདེ་བ་ལ་གཅེར་བལྟ།གང་ན་རྩད་བཅད་པས་མི་རྙེད་དེ།དེའི་ངང་དུ་བཞག།བདག་འཛིན་རེ་དོགས་ནད་ཀྱི་རྒྱུ་ཡིན།འཆི་བ
ལམ་དུ་ཁྱེར་བ་མ་བུ་ངོ་སྤྲོད།ཆོས་ཉིད་མ་ལ་སྣང་བ་ཡིན་ལུགས་རིག་པ་བུ།འཆི་བའི་དུས་སུ་བླ་མ་བསྒོམ།རྟོག་པ་ངོས་བཟུང་།མོས་གུས་དུང་བྱ།ལྷོད་དེ་ཤིག་གེ་བཞག།འཆི་བའི་རིག་པ་ངོ་ཤེས་ཤིང་མ་བཅོས་པར་བཞག་པས་སངས་རྒྱ།

བ་ཡིན་གསུང་ངོ་།།བླ་སྒྲུབ་རྟེན་འབྲེལ་རོ་སྙོམས་ཀུན།།དགའ་བཞིན་དགའ་བ་དང་ལེན་བཅས།།མདུད་གྲོལ་མཆོག་གི་གནད་སྟོན་པའི།།སངས་རྒྱས་ལག་བཅངས་ཡི་གེའོ།།དཔལ་ལྡན་འབྲུག་པའི་ཁྲིད་དཔེ་ལས་བཏུས་སོ།།ཨི།འོ།།